Правила за игра на домино

Обикновено доминото се играе от двама до четирима човека. Раздават се по седем плочки (при двама играчи) или пет (при трима или четирима играчи). Останалите плочки се оставят скрити (с рисунките надолу) на „пазара“. Започва един от играчите, в който се намира двойната картинка. Следващите играчи поставят плочки със същата картинка, която е на свободните краища на вече играните плочки. При липса на такава плочка, играчът който е на ред да играе, трябва да тегли от "пазара" до намирането на съответна плочка или до изчерпването на „пазара“. Ако играчът, който е на ход, няма подходяща плочка, губи реда си до следващото завъртане. Играта завършва, когато един от играчите свърши плочките си.